Οι **Brutalismus 3000**, επίσης γνωστοί ως **B3000**, είναι γερμανικό συγκρότημα ηλεκτρονικής μουσικής, προερχόμενο από τη συνοικία Νόικελν του Βερολίνου. Δημιουργήθηκε το 2019 και αποτελείται από τους Βικτωρία Βασιλική Δαλδά και Τέο Τσάιτνερ. Το μουσικό είδος τους είναι κατηγοριοποιημένο ως τέκνο χάρντκορ και γκάμπερ. Το μουσικό δίδυμο έχει συμβόλαιο συνεργασίας με τη βερολινέζικη δισκογραφική εταιρεία και κολεκτίβα καλλιτεχνών Live from Earth.

Ιστορία
-------

Οι Δαλδά και Τσάιτνερ γνωρίστηκαν μεταξύ τους για πρώτη φορά το 2018. Από την πλευρά του, ο Τσάιτνερ ξεκίνησε την ενασχόληση με την παραγωγή μουσικής, περίπου, το 2012, ενώ η Δαλδά παρακολούθησε μαθήματα πιάνου, ενώ, παράλληλα, ήταν μέλος της χορωδίας του σχολείου της. Παρόμοιες μεταξύ τους μουσικές προτιμήσεις έδωσαν στο ζεύγος την ιδέα να παράγουν από κοινού οι ίδιοι δική τους μουσική. Το πρώτο EP του μουσικού διδύμου, υπό τον τίτλο *Amore Hardcore*, κυκλοφόρησε τον Απρίλιο του 2020. Το δεύτερο EP του, υπό τον τίτλο *Liebe in Zeiten der Kola*, κυκλοφόρησε κατά τα τέλη του ίδιου έτους. Το 2021, το μουσικό δίδυμο εμφανίστηκε ζωντανά στο φεστιβάλ Boiler Room. Η βιντεοσκόπηση της ζωντανής εμφάνισής τους σημείωσε, συνολικά, περισσότερες από 6 εκατομμύρια θεάσεις. Το τρίτο EP του μουσικού διδύμου, υπό τον τίτλο *Eros Massacre*, κυκλοφόρησε κατά τα τέλη του Απριλίου του 2022. Κατά τις απαρχές του Απριλίου του 2023, κυκλοφόρησε ο πρώτος δίσκος τους υπό τον τίτλο *Ultrakunst* μέσω των δισκογραφικών εταιρειών With και Live from Earth, ο οποίος και έφθασε ως την 11η θέση των επίσημων γερμανικών κατατάξεων δίσκων, τρεις εβδομάδες έπειτα από την κυκλοφορία του. Το πρώτο βίντεο κλιπ του μουσικού δίδυμου δημοσιεύτηκε κατά τις αρχές του Μαρτίου για λογαριασμό του τραγουδιού *Die Liebe kommt nicht aus Berlin*. Οι Brutalismus 3000 έγιναν ευρύτερα γνωστοί μέσω προκλητικών και αμφιλεγόμενων μουσικών κομματιών τους όπως, μεταξύ άλλων, τα *Ich hab meine Tage im Berghain*, *Satan was a Babyboomer*, *No Sex with Cops*, καθώς και η δική τους ιδιαίτερη σε μορφή 3isbär του τραγουδιού *Eisbär de Grauzone* της Neue Deutsche Welle.

Οι Brutalismus 3000 έχουν παίξει σετ σε διεθνές επίπεδο σε αριθμό φεστιβάλ και νυχτερινών κέντρων διασκέδασης, όπως, μεταξύ άλλων, το Μπέργκχαϊν στο Βερολίνο. Το 2022, οι Δαλδά και Τσάιτνερ εμφανίστηκαν ζωντανά, μεταξύ άλλων, στο Pohoda Festival στη Σλοβακία, καθώς και στο Hive Festival. Το 2023, έδωσαν το παρών στα φεστιβάλ Primavera και Melt, ενώ, παράλληλα, πραγματοποίησαν διεθνή περιοδεία, εμφανιζόμενοι ζωντανά σε αριθμό ευρωπαϊκών χωρών.

Μουσικό είδος και επιρροές
--------------------------

Σύμφωνα με τον Φριντλ Άχτεν, το μουσικό είδος τους είναι δυνατό να θεωρηθεί ως καθοριστικής σημασίας για τη σημερινή γερμανικήρέιβ κουλτούρα.

Το μουσικό είδος τους αποτελεί έναν συνδυασμό μεταξύ δυνατών τέκνο ρυθμών και προκλητικών στίχων κειμένου, συνήθως χαρακτηριζόμενων από την έντονη σεξουαλική και πολιτική φόρτιση. Το μουσικό είδος τους είναι κυρίως επηρεασμένο από τα μουσικά είδη του πανκ και του ελέκτροκλας της δεκαετίας του 2000, ενώ, παράλληλα, το μουσικό συγκρότημα των DAF αποτελεί ακόμα μία σημαντική πηγή επιρροής. Το ίδιο του μουσικό δίδυμο αυτοχαρακτηρίζει το μουσικό είδος του ως μίξη *nu-gabber-post-techno-punk*. Οι στίχοι της μουσικής τους είναι πολύγλωσσοι, καθώς πέραν των πολυάριθμων τραγουδιών με στίχους στη γερμανική γλώσσα, το μουσικό δίδυμο είναι, επίσης, σε θέση να κάνει χρήση στίχων κειμένου στα αγγλικά, καθώς και στα σλοβακικά. Η παραμορφωμένη φωνή της τραγουδίστριας του συγκροτήματος, Δαλδά, αποτελεί ιδιαιτερότητα και, ταυτόχρονα, χαρακτηριστικό τους.

Οι στίχοι κειμένων τους αναφέρονται, συνήθως, σε θέματα όπως, μεταξύ άλλων, η κοινωνική κριτική, η κριτική απέναντι στη σημερινή μουσική σκηνή της τέκνο, καθώς και ιστορικά γεγονότα. Παράλληλα, οι κινηματογραφικές ταινίες αποτελούν, επίσης, ακόμη μία πηγή έμπνευσης για τη μουσική ταυτότητα του συγκροτήματος. Ως προς τους στίχους κειμένων του, το μουσικό δίδυμο, συνήθως, περιγράφει βίαια και σκληρά γεγονότα ή καταστάσεις. Ως προς το λυρικό επίπεδο, συνήθως, προσπαθούν να δώσουν μία διαβολική διάσταση στη μουσική τους, ενώ οι στίχοι κειμένων τους, επίσης, συνήθως πραγματοποιούν αναφορές στη γενέτειρα πόλη αμφότερων των μελών του μουσικού διδύμου, το Βερολίνο.

Δισκογραφία
-----------

### Στούντιο άλμπουμ

* 2023 : *Ultrakunst* (σε συνεργασία με τους Live From Earth)

### EP

* 2020 : *Amore Hardcore*
* 2020 : *Liebe in Zeiten der Kola*
* 2022 : *Eros Massacre*

### Τραγούδια

* 2020 : *Horíme*
* 2020 : *Das Model*
* 2021 : *Phenomena*
* 2021 : *Atmosféra*
* 2022 : *3isbär*
* 2023 : *Die Liebe kommt nicht aus Berlin*

### Ρεμίξ

* 2022 : Lucinee – *Bang Juice (Brutalismus 3000 Remix)*
* 2022 : Yung Hurn – *Alleine (Brutalismus 3000 RMX)*

### Συνθέσεις

* 2021 : *Satan was a Babyboomer* – DURCH[digital]Solidarity 002
* 2022 : *Nightclubbing (Brutalismus 3000 Version)* – *We Are Not Alone Part 5* (BPitch Control)

Παραπομπές
----------

1. 1 2 3  (Αγγλικά) Davis, Sam (24 Ιουλίου 2023). «Brutalismus 3000 Are Turning Techno on its Head». *Rolling Stone*. Ανακτήθηκε στις 19 Αυγούστου 2023.
2. ↑  (Γερμανικά) Jenčuš, Viktor (7 Σεπτεμβρίου 2021). «„nu gabber post techno punk from Berlin with love" - Brutalismus 3000 interview». *Swine Daily*. Ανακτήθηκε στις 6 Απριλίου 2023.
3. ↑  (Γερμανικά) Neumann, Sarah (24 Μαρτίου 2023). «Brutalismus 3000: Debütalbum „ULTRAKUNST" angekündigt». *Groove*. Ανακτήθηκε στις 8 Απριλίου 2023.
4. ↑  (Γερμανικά) Schiwek, Ben (15 Μαρτίου 2023). «Empfehlung des Tages: Brutalismus 3000 – Die Liebe kommt nicht aus Berlin». *Diffus*. Ανακτήθηκε στις 10 Απριλίου 2023.
5. 1 2  (Γαλλικά) Miclet, Brice (20 Ιουλίου 2022). «Du gabber et des fleurs : les Berlinois de Brutalismus 3000 font ce qu'ils veulent». *Trax Magazine*. Ανακτήθηκε στις 6 Απριλίου 2023.
6. 1 2  (Αγγλικά) Sandström Beijer, Amanda (28 Οκτωβρίου 2022). «Brutalismus 3000 interview: New visions, ideas and sound». *Playful Magazine*. Ανακτήθηκε στις 10 Απριλίου 2023.
7. ↑  (Αγγλικά) Sandström Beijer, Amanda (18 Οκτωβρίου 2022). «Brutalismus 3000: About creating music that haven't yet been discovered». *Playful Magazine & Podcast*. Ανακτήθηκε στις 10 Απριλίου 2023.
8. ↑  (Γερμανικά) «Suche - Offizielle Deutsche Charts». *Offizielle Deutsche Charts*. Ανακτήθηκε στις 28 Απριλίου 2023.
9. ↑  (Αγγλικά) Archie, Alisha (22 Μαρτίου 2023). «Ein exklusiver Blick hinter die Kulissen des neuen Videos von Brutalismus 3000». *i-D*. Ανακτήθηκε στις 12 Απριλίου 2023.
10. 1 2  (Αγγλικά) «Brutalismus 3000». *GoOut*. Ανακτήθηκε στις 10 Απριλίου 2023.
11. ↑  (Γερμανικά) «BRUTALISMUS 3000 11.05.23». *ZOOM Frankfurt*. Ανακτήθηκε στις 10 Απριλίου 2023.
12. ↑  (Γερμανικά) «Wie Domiziana, Brutalismus 3000 & Co. den Rave-Sound prägen». *PULS Musikanalyse*. Ανακτήθηκε στις 9 Απριλίου 2023.
13. ↑  (Γερμανικά) Uthoff, Jens (4 Ιουνίου 2022). «Satan war Baby-Boomer». *taz.de*. Ανακτήθηκε στις 8 Απριλίου 2023.
14. ↑  (Γερμανικά) Röthig, Sabine (23 Απριλίου 2022). «Brutalismus 3000 aus Berlin: Diese Kinder! Was wohl die Eltern sagen?». *Berliner Zeitung*. Ανακτήθηκε στις 6 Απριλίου 2023.

|  |  |
| --- | --- |
| 

|  |
| --- |
| * Πύλη:Μουσική
* Πύλη:Γερμανία
 |

 |